Home -- Aymara -- Perform a PLAY -- 151 (Donkey heads are expensive 1)
151. Mä asno p’ekejja 1
¿Amuyasmat Samariata uca wali ch’aman perkantata uqhamarac mä kollu patjjanquiri? Cuna pachatejj Israelajj pä marcar jaljatänjja, Samariajja Alay Marcan capitälapänwa.
Enemigo sirionacajja, amtataynawa uca marca catuntañataqui.
Janiw nuwasiñampi catuntañ muncataynati, jan ucasti jist’antasina.
Ciudad muyuntañaruw ut-t’asipjjatayna ucatsti take cun uñch’uquisipcäna.
Ciudad mankhanjja jan wali yatiñaquiwa ist’asïna. Mank’añajj pist’jjänwa. Almacinanacajj ch’usäjjänwa. Mä asno p’ekejja (ch’akhacamaqui) 150 dolaraw cuestäna. Wawanacajja, mankat jiwata, callenacana jachhapjjäna ucatjja cuns thakhapjjänwa mankañataqui.
Marcajja k’alänwa. Reyejj uqhamaraqui. Jupajja Eliseo profetaruw juchañchäna ucatjja Diosan mensajeroparojj jiwayañataquejj amtatataynawa. Reyejj thakheriw saratatayna. Mä oficialaw chict’atäna.
Eliseojj jutir uñjataynawa.
Eliseo: “Rey, Diosar ist’am. Jupajj arsuwayiwa kharürujja takenitaquiw mankajj wali irakatäni.”
Oficialajj wal burlasitayna.
Oficial: “¡Janiw uqhamacaspati! ¿Diosajj cielo ventant jist’aranini ucat mankt apayanin uct jista?”
Eliseo: “Nayramampiw uñjäta, ucampisa Diosat burlasitamatjja janiw mank-cätati.”
Ucajj Diosatjja wali suma yatiyawïnwa, ucampisa qhitis creyquiti.
T’akhesiñajj anchänwa. Ucampisa pusi chachanacataquejja ciudad ankan kont’atäpcän ucanacataquejja juc’ampïnwa. 4 thantha isin chachanaca, nïya mankat jiwata uqhamarac leprosoraqui. Ciudadat uca ajjtañ usutätap laycuw alisnucutäpjjatayna.
¿Niyati jiwäwinacapajj yatispachäni? Amuqui uqhamarac aynacht’ata pamp uñchuquisipcäna. Acatjamata mayniw arsutayna.
Leproso: “Take chekanwa jiwajj muyuntasqui. Acancascaquiñänitejja, jiwjjañaniwa. Ciudadar mantañanejja, jiwaraquiñaniwa. Enemigonacan campamentoparutejj sarañanejja, inas jacayapjjchistani. Jiwayapjjestanejja, uqhamajj, ucanay jiwjjañanejja.”
Ma jisc’a suyt’añaw chuymanacapan uñstäna.
Cunapachatejj intijj jalantjjänjja, c’achat enemigon campamentoparojj jac’achasipjjäna. Wali ajjsarañaw utjäna. Nayrakat carparuw puripjjatayna. ¡C’achata! ¡Amuqui!
Cuntejj ucata pasataynajja… jutirin sapjjäma.
Uñstirinaca: Parliri, Eliseo, leproso, oficial
© Copyright: CEF Germany
eng_Latn ayr_Latn ayr_Latn spa_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn eng_Latn